Gotthard Kettler

Gotthard KETTLER (naskiĝis en 1517 en Anröchte, Vestfalio; mortis la 17-an de majo 1587 en Jelgava, tiam germane Mitau, Duklando Kuronio kaj Zemgalio, nuntempe Latvio) ekde la jaro 1559 estis la lasta grand-majstro de la Livonia Ordeno.

En 1561 li iĝis luterano kaj sekularigis la ordenan landon. Sigismondo la 2-a Aŭgusto, reganto de Pollando-Litovio, kreis el ĝi la germanlingve regatan Duklandon Kuronio kaj Zemgalio (germane Herzogtum Kurland und Semgallen) kaj donis ĝin al Kettler kiel feŭdo de Pollando-Litovio. Kettler kaj liaj idoj regis la duklandon ĝis 1737.

Kategorio:Livonia Ordeno
Kategorio:Historio de Latvio
Kategorio:Dukoj
Kategorio:Reformacio
Kategorio:Konvertitoj de katolikismo al luteranismo